1. Osikanyi a edze edziban esi w’enyim,
Akeka abobᴐ’m na iridzi no hamham,
Ndɛ enya bi ridzi yi
ᴐkyena ennya bi enndzi a
Nna rubu Nyame enyimtsia
Kae dɛ, Nyame ayɛ bi.
2. Okuanyi a rudua eduadzewa
Hwɛ mbrɛ w’enyi agye retsetsew
Ndɛ nsu atᴐ egu do yi
ᴐkyena nsu anntᴐ a
Nna robᴐ Nyame sombo
Kae dɛ, Nyame ayɛ bi.
3. ᴐfarnyi a edze eboa kᴐ po
Hwɛ nam akɛse a edze aba fie,
Nye w’ebusuafo rowe’n enyigye mu
ᴐkyena ennya bi ammba a,
Nna rubu Nyame enyimtsia
Kae dɛ, Nyame ayɛ bi.
4. ᴐdzetᴐnyi a etᴐn adze
Hwɛ mbrɛ eguadzifo ridzi’w gua ma w’enyi agye
Osiandɛ dwɛɛtɛɛ ridzi ehurusi wᴐ wo nsamu
ᴐkyena wᴐanntᴐ wo adze a
Nna robᴐ Nyame sombo
Kae dɛ, Nyame ayɛ bi.
5. Brekyɛrnyi a reyɛ edwuma
W’enyi agye osiandɛ akatuapa dzi ekyir
Ndɛ enya edwuma reyɛ yi,
ᴐkyena ennya bi a
Nna rubu Nyame enyimtsia
Kae dɛ, Nyame ayɛ bi.
BY: MISS OTOO DIANA
J. E. ATTA MILLS SENIOR HIGH
EKUMFI OTUAM (C/R)
ewe_Latn twi_Latn twi_Latn twi_Latn twi_Latn twi_Latn ilo_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn ewe_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn eng_Latn eng_Latn kab_Latn